CELEX: 32008D0269
Language: lt
Date: 1205884800000
Title: 2008/269/EB: 2008 m. kovo 19 d. Komisijos sprendimas, iš dalies keičiantis Sprendimą 2001/618/EB siekiant įtraukti Prancūzijos Kot d’Armoro, Finistero, Ilio ir Vileno, Morbihano ir Šiaurės departamentus į Aujeskio ligos neapimtų regionų sąrašą (pranešta dokumentu Nr. C(2008) 1072) (Tekstas svarbus EEE)

27.3.2008   
            
            
               LT
            
            
               Europos Sąjungos oficialusis leidinys
            
            
               L 85/9
            
         
      KOMISIJOS SPRENDIMAS
   
   2008 m. kovo 19 d.
   iš dalies keičiantis Sprendimą 2001/618/EB siekiant įtraukti Prancūzijos Kot d’Armoro, Finistero, Ilio ir Vileno, Morbihano ir Šiaurės departamentus į Aujeskio ligos neapimtų regionų sąrašą
   (pranešta dokumentu Nr. C(2008) 1072)
   (Tekstas svarbus EEE)
   (2008/269/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1964 m. birželio 26 d. Tarybos direktyvą 64/432/EEB dėl gyvūnų sveikatos problemų, turinčių įtakos Bendrijos vidaus prekybai galvijais ir kiaulėmis (1), ypač į jos 9 straipsnio 2 dalį ir 10 straipsnio 2 dalį,
   kadangi:
   
               (1)
            
            
               Direktyvoje 64/432/EEB nustatytos Bendrijos vidaus prekybos tam tikrais gyvūnais taisyklės. Tos direktyvos 9 straipsnyje nustatytos privalomosios nacionalinės programos dėl tam tikros užkrečiamos ligos, įskaitant Aujeskio ligą, kurios turi būti pateikiamos Komisijai tvirtinti. Be to, Direktyvos 64/432/EEB 10 straipsnyje nustatyta, kad valstybės narės turi pateikti Komisijai atitinkamus dokumentus, kuriuose būtų nurodytas tų ligų statusas jų teritorijoje.
            
         
               (2)
            
            
               2001 m. liepos 23 d. Komisijos sprendimo 2001/618/EB dėl papildomų garantijų, susijusių su Aujeskio liga Bendrijos vidaus prekybai kiaulėmis, ir kriterijų, pateikiant informaciją apie šią ligą, bei panaikinančio Sprendimus 93/24/EEB ir 93/244/EEB (2) I priede pateiktas valstybių narių ar jų regionų, kuriuose nėra Aujeskio ligos ir kuriuose uždrausta vakcinacija, sąrašas. Sprendimo 2001/618/EB II priede pateiktas valstybių narių ar jų regionų, kuriuose vykdomos patvirtintos Aujeskio ligos kontrolės programos, sąrašas.
            
         
               (3)
            
            
               Prancūzijoje keletą metų buvo įgyvendinama Aujeskio ligos likvidavimo programa, o Kot d’Armoro, Finistero, Ilio ir Vileno, Morbihano ir Šiaurės departamentai įtraukti į regionų, kuriuose vykdoma patvirtinta Aujeskio ligos kontrolės programa, sąrašą.
            
         
               (4)
            
            
               Prancūzija pateikė Komisijai dokumentus, patvirtinančius, kad Kot d’Armoro, Finistero, Ilio ir Vileno, Morbihano ir Šiaurės departamentuose nėra Aujeskio ligos, ir įrodančius, kad minėtuose departamentuose ši liga buvo likviduota.
            
         
               (5)
            
            
               Komisija išnagrinėjo Prancūzijos pateiktus dokumentus ir nustatė, kad jie atitinka Direktyvos 64/432/EEB 10 straipsnio 1 dalies nuostatas. Todėl minėti departamentai turėtų būti įtraukti į Sprendimo 2001/618/EB I priedo sąrašą.
            
         
               (6)
            
            
               Todėl Sprendimą 2001/618/EB reikėtų atitinkamai iš dalies pakeisti.
            
         
               (7)
            
            
               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2001/618/EB I ir II priedai pakeičiami šio sprendimo priedo tekstu.
   2 straipsnis
   Šis sprendimas skirtas valstybėms narėms.
   
      Priimta Briuselyje, 2008 m. kovo 19 d.
      
         
            Komisijos vardu
         
         Androulla VASSILIOU
         
         
            Komisijos narė
         
      
   
   
      (1)  OL 121, 1964 7 29, p. 1977/64. Direktyva su paskutiniais pakeitimais, padarytais Komisijos sprendimu 2007/729/EB (OL L 294, 2007 11 13, p. 26).
   
      (2)  OL L 215, 2001 8 9, p. 48. Sprendimas su paskutiniais pakeitimais, padarytais Sprendimu 2007/729/EB.
   
      PRIEDAS
      „
            I PRIEDAS
            Valstybės narės arba jų regionai, kuriuose nėra Aujeskio ligos ir kuriuose uždrausta vakcinacija
            
                        ISO kodas
                     
                     
                        Valstybė narė
                     
                     
                        Regionai
                     
                  
                        CZ
                     
                     
                        Čekija
                     
                     
                        Visi regionai
                     
                  
                        DK
                     
                     
                        Danija
                     
                     
                        Visi regionai
                     
                  
                        DE
                     
                     
                        Vokietija
                     
                     
                        Visi regionai
                     
                  
                        FR
                     
                     
                        Prancūzija
                     
                     
                        Eno, Enos, Aljė, Aukštutinio Provanso Alpių, Pajūrio Alpių, Ardešo, Ardėnų, Arježo, Obo, Odo, Averono, Žemutinio Reino, Ronos deltos, Kalvadoso, Kantalio, Šarantos, Pajūrio Šarantos, Šero, Korezo, Kot d’Oro, Kot d’Armoro, Krezo, De Sevro, Dordonės, Du, Dromo, Esono, Ero, Ero ir Luaro, Finistero, Garo, Žero, Žirondos, Aukštutinių Alpių, Aukštutinės Senos, Aukštutinės Garonos, Aukštutinės Luaros, Aukštutinės Marnos, Aukštutinių Pirėnų, Aukštutinio Reino, Aukštutinės Sonos, Aukštutinės Savojos, Aukštutinio Vjeno, Hero, Ilio ir Vileno, Endro, Endro ir Luaros, Izero, Juros, Landų, Luaros, Atlanto Luaros, Luaro ir Šero, Luarė, Lo, Lo ir Garonos, Lozero, Meno ir Luaros, Manšo, Marnos, Majeno, Merto ir Mozelio, Mezo, Morbihano, Mozelio, Njevro, Šiaurės, Uazos, Orno, Paryžiaus, Pa de Kalė, Atlanto Pirėnų, Rytų Pirėnų, Piui de Domo, Rejunjono, Ronos, Sarto, Sonos ir Luaros, Savojos, Senos ir Marnos, Pajūrio Senos, Sena-Sen Deni, Somos, Tarno, Tarno ir Garonos, Belforo teritorijos, Marnos slėnio, Uazos slėnio, Varo, Vokliūzo, Vandėjos, Vjeno, Vogėzų, Jono, Ivlino departamentai
                     
                  
                        CY
                     
                     
                        Kipras
                     
                     
                        Visa teritorija
                     
                  
                        LU
                     
                     
                        Liuksemburgas
                     
                     
                        Visi regionai
                     
                  
                        AT
                     
                     
                        Austrija
                     
                     
                        Visa teritorija
                     
                  
                        SK
                     
                     
                        Slovakija
                     
                     
                        Visi regionai
                     
                  
                        FI
                     
                     
                        Suomija
                     
                     
                        Visi regionai
                     
                  
                        SE
                     
                     
                        Švedija
                     
                     
                        Visi regionai
                     
                  
                        UK
                     
                     
                        Jungtinė Karalystė
                     
                     
                        Visi Anglijos, Škotijos ir Velso regionai
                     
                  
         
            II PRIEDAS
            Valstybės narės arba jų regionai, kuriuose vykdomos patvirtintos Aujeskio ligos kontrolės programos
            
                        ISO kodas
                     
                     
                        Valstybė narė
                     
                     
                        Regionai
                     
                  
                        BE
                     
                     
                        Belgija
                     
                     
                        Visa teritorija
                     
                  
                        ES
                     
                     
                        Ispanija
                     
                     
                        Galisijos, Baskijos, Astūrijos, Kantabrijos, Navaros, La Riochos autonominių bendruomenių teritorija
                        Kastilijos ir Leono autonominės bendruomenės Leono, Samoros, Palensijos, Burgoso, Valjadolido ir Avilos provincijų teritorija
                        Kanarų salų Las Palmaso provincijos teritorija
                     
                  
                        IT
                     
                     
                        Italija
                     
                     
                        Bolcano provincija
                     
                  
                        NL
                     
                     
                        Nyderlandai
                     
                     
                        Visa teritorija
                     
                  “